wickkiey/tamil-wikipedia-chunked huggingface dataset:
# கு. தங்கமுத்து

**கு. தங்கமுத்து** (*K. Thangamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் திருநல்லூர் கிராமத்தினைச் சேர்ந்தவர். இளங்கலைப் பட்டம் பெற்றுள்ள தங்கமுத்து, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவோணம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# குடும்பா சட்டமன்றத் தொகுதி

**குடும்பா சட்டமன்றத் தொகுதி** *(Kutumba Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ளது. குடும்பா, அவுரங்காபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# குடும்பா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | இலாலன் ராம் | ஐக்கிய ஜனதா தளம் |  |
| 2015 | இராசேசு குமார் | rowspan=2 | இந்திய தேசிய காங்கிரசு</br> |
| 2020 | } |  |  |
# உருத்திரபுரம் மகா வித்தியாலயம்

சைவமும் தமிழும் வீரமும் தழைத் தோங்கும் வரலாற்றுச் சிறப்புமிக்க இயற்கை எழில் கொஞ்சும் இலங்கைத் தீவின் இணையில்லா புகழ் வடக்கு மாகாணத்தின் கிளிநொச்சி மாவட்டத்தில் உள்ள கரைச்சிப் பிரதேச சபையின் பிரிவுக்குட்பட்ட உருத்திரபுரம் என்னும் அழகிய கிராமத்தில் இப் பாடசாலை அமைந்துள்ளது.  
கிராமிய பண்புகளோடு அமைவு பெற்றிருக்கும் இப்பிரதேசம் இயற்கை வளங்களின் வனப்பையும் வளப்படுத்தி இருக்கிறது.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

**மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்** (*Manohar Parrikar Institute for Defence Studies and Analyses* (*சுருக்கமாக*:**MP-IDSA**), இந்தியாவின் பன்னாட்டு உறவுகள், குறிப்பாக பாதுகாப்பு மற்றும் மூலோபாய விஷயங்களில் மேம்பட்ட ஆய்வுகளை மேற்கொள்வதற்கான ஒரு இந்திய சிந்தனைக் குழு அமைப்பாகும் இந்த அமைப்பு இந்திய அரசாங்கத்தின் பொதுமக்கள், இராணுவம் மற்றும் காவல்துறை அதிகாரிகளுக்கு பயிற்சி அளிக்கிறது. இது பாரபட்சமற்றது மற்றும் தன்னாட்சி பெற்ற நிறுவனம். இந்நிறுவனத்திற்கு இந்தியப் பாதுகாப்பு அமைச்சகம் நிதியுதவி வழங்குகிறது.  
நாட்டின் பாதுகாப்பு மற்றும் பாதுகாப்பு தொடர்பான பிரச்சினைகள் குறித்து ஆராய்ச்சி மேற்கொள்வதன் மூலமும், கொள்கை வகுப்பாளர்கள் மற்றும் பரந்த பொதுமக்களிடையே அறிவைப் பரப்புவதன் மூலமும் தேசிய மற்றும் சர்வதேச பாதுகாப்பை மேம்படுத்துவதே இதன் நோக்கமாகும்.  
இவ்வமைப்பின் தற்போதைய தலைமை இயக்குநர் வெளியுறவு அமைச்சகத்தின் முன்னாள் தூதுவர் சுஜன் ஆர். சினாய் ஆவார். இவை இவ்வமைப்பின் தலைமை இயக்குநராக 3 சனவரி 2019 அன்று பொறுப்பேற்றார். இதன் தலைமை இயக்குநர் உள்ளிட்ட பிற உறுப்பினர்கள் இந்தியப் பிரதமர் தலைமையிலான நியமனத்திற்கான அமைச்சரவைக் குழுவால் நியமனம் பெற்றவர்கள்.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## வரலாறு

*பாதுகாப்பு ஆய்வுகள் மற்றும் பகுப்பாய்வு நிறுவனம்* 11 நவம்பர் 1965 அன்று தன்னாட்சி அமைப்பாக நிறுவப்பட்டது. இது இந்தியாவின் வெளியுறவு மற்றும் பாதுகாப்பு கொள்கைகளை வடிவமைப்பதில் முக்கியப் பங்கு வகிக்கிறது.  
மறைந்த பாதுகாப்பு அமைச்சர் மனோகர் பாரிக்கர் நினைவாக இந்நிறுவனத்திற்கு பிப்ரவரி 2020 ஆம் ஆண்டில் *மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்* பெயர் மாற்றம் செய்யப்பட்டது.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## ஆளுகை

மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனத்தில் பல்வேறு துறைகளைச் சேர்ந்த புகழ்பெற்ற ஆளுமைகளைக் கொண்ட ஒரு நிர்வாகக் குழுவால் நிர்வகிக்கப்படுகிறது. மேலும் இது ஒரு தலைமை இயக்குநர் தலைமையில் இயங்குகிறது. இந்நிறுவனத்தின் பணியின் பல்வேறு அம்சங்களை உள்ளடக்கிய குழுக்களால் ஆதரிக்கப்படுகிறது. இந்நிறுவனத்தின் வருடாந்திர பொதுக்குழு கூட்டத்தில் இரண்டு ஆண்டு காலத்திற்கான உறுப்பினர்கள் தேர்ந்தெடுக்கப்படுகிறார்கள். மரபுப்படி இதன் நிர்வாகக் குழுவின் தலைவராக பாதுகாப்பு அமைச்சர் தலைமை தாங்குவார்.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## செயல்பாடுகள்

### ஆராய்ச்சி

இந்த நிறுவனத்தின் தற்போதைய ஆராய்ச்சிப் பகுதிகள் பின்வரும் பிரிவுகளாகப் பிரிக்கப்பட்டுள்ளது: தெற்காசியா, கிழக்கு ஆசியா, ருசியா மற்றும் மத்திய ஆசியா, மேற்கு ஆசியா மற்றும் ஆப்பிரிக்கா, ஐரோப்பா மற்றும் அமெரிக்கா, இராணுவ விவகாரங்கள், மனித பாதுகாப்பு, பேரழிவு ஆயுதங்கள், மற்றும் பயங்கரவாதம் மற்றும் சர்வதேச பாதுகாப்பு ஆகும்.  
இந்த நிறுவனம் கல்வி, பாதுகாப்பு, வெளியுறவு, ஊடகம் மற்றும் பிற சிவில் சேவைகளில் இருந்து பெறப்பட்ட ஐம்பதுக்கும் மேற்பட்ட புகழ்பெற்ற சிந்தனையாளர்களைக் கொண்ட வலுவான ஆராய்ச்சி பீடத்தைக் கொண்டுள்ளது. தலைநகர் புது தில்லியில் உள்ள இதன் மையத்தில் அமைந்துள்ள அதிநவீன நூலகம் கொள்கை வகுப்பாளர்களின் தேவைகளைப் பூர்த்தி செய்கிறது.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## செயல்பாடுகள்

### பயிற்சி

இந்த நிறுவனம் இந்திய குடிமைப் பணியின் பல்வேறு பிரிவுகளிலிருந்து, அதாவது இந்திய ஆட்சிப் பணி, இந்திய வெளியுறவுப் பணி, இந்தியக் காவல் பணி, இந்தியப் பாதுகாப்புப் படைகள் மற்றும் இந்தியத் துணை இராணுவப் படைகள்களிலிருந்து பெறப்பட்ட மூத்த அரசு அதிகாரிகளுக்கு பயிற்சி மற்றும் புத்தாக்கப் படிப்புகளை வழங்குகிறது.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## செயல்பாடுகள்

### சர்வதேச தொடர்புகள்

மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் பல்வேறு வழிகளில் சர்வதேச தொடர்புகளைக் கொண்டுள்ளது. இந்த நிறுவனம் சர்வதேச கருத்தரங்குகள் மற்றும் மாநாடுகளை நடத்துகிறது. பத்திரிகைகளை வெளியிடுகிறது. நிறுவனத்திற்கு வருகை தரும் சிந்தனையாளர்களை வரவேற்கிறது. மேலும் உலகம் முழுவதிலுமிருந்து வரும் நிறுவனங்களுடன் உறவுகளைக் கொண்டுள்ளது.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## செயல்பாடுகள்

### அரசு கொள்கை

இந்திய அரசாங்கத்தின் வெளியுறவு மற்றும் பாதுகாப்புக் கொள்கைகளை வடிவமைப்பதில் இந்நிறுவனம் முக்கியப்பங்கு வகிக்கிறது. எடுத்துக்காட்டாக; இந்திய நாடாளுமன்றத்தின் பாதுகாப்பு நிலைக்குழு உறுப்பினர்களுக்கு இந்நிறுவனத்தின் நிபுணர்கள் அழைத்து இந்தியப் பாதுகாப்பு குறித்து கூட்டங்கள் நடத்துகிறது.  
இந்திய இராணுவ உயர் அதிகாரிகள் கொள்கை முன்னோக்கைப் பெறுவதற்காக இரண்டு ஆண்டுகள் வரை இந்த நிறுவனத்தில் செலவிட வருகிறார்கள். இந்த நிறுவனத்தின் ஆண்டு அறிக்கை இந்திய நாடாளுமன்றத்தில் தாக்கல் செய்யப்படுகிறது.
# மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்

## வெளியீடுகள்

இந்த நிறுவனத்தின் *Strategic Analysis* எனும் இதழ் இருமாதத்திற்கு ஒருமுறை வெளியிடப்படுகிறது. இது தேசிய மற்றும் சர்வதேச கருப்பொருள்களில் இந்திய மூலோபாய சிந்தனையைப் பற்றிய புரிதலை ஊக்குவிப்பதை நோக்கமாகக் கொண்டுள்ளது.
பிற வெளியீடுகள்:
- *Journal of Defence Studies* - பாதுகாப்பின் முக்கிய பிரச்சினைகளை மையமாகக் கொண்ட ஒரு காலாண்டு இதழ்.
- *Africa Trends* - ஆப்பிரிக்காவில் நடைபெற்று வரும் குறிப்பிடத்தக்க மற்றும் மூலோபாய முன்னேற்றங்கள் குறித்த தகவல்களை வழங்குவதற்கான காலாண்டு இதழ்.
- *CBW Magazine* - இரசாயன மற்றும் உயிரியல் ஆயுதங்கள் தொடர்பாக ஆயுதக் கட்டுப்பாடு, நிராயுதபாணியாக்கம், அரசு மற்றும் அரசு சாரா நிறுவனங்களின் பங்குகள் ஆகியவற்றில் கவனம் செலுத்தும் ஒரு பத்திரிகை.
- பல்வேறு கொள்கை விளக்கங்கள், வெளியீடு விளக்கங்கள், அவ்வப்போது வெளியிடப்படும் கட்டுரைகள் மற்றும் செய்திமடல்கள்.
# அவுரங்காபாத் சட்டமன்றத் தொகுதி, பீகார்

**அவுரங்காபாத் சட்டமன்றத் தொகுதி** *(Aurangabad Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ளது. இது அவுரங்காபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அவுரங்காபாத் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பிரிச் மோகன் சிங் | நிறுவன காங்கிரசு |  |
| 1977 | இராம் நரேசு சிங் | இந்திய தேசிய காங்கிரசு</br> |  |
| 1980 | சுயேச்சை |  |  |
| 1985 | பிரிச் மோகன் சிங் | rowspan=2 | இந்திய தேசிய காங்கிரசு</br> |
| 1990 |  |  |  |
| 1995 | ராம்தர் சிங் | பாரதிய ஜனதா கட்சி</br> |  |
| 2000 | சுரேசு மேத்தா | இராச்டிரிய ஜனதா தளம் |  |
| 2005 பிப் | ராம்தர் சிங் | rowspan=3 | பாரதிய ஜனதா கட்சி</br> |
| 2005 அக் |  |  |  |
| 2010 |  |  |  |
| 2015 | ஆனந்த் சங்கர் சிங் | rowspan=2 | இந்திய தேசிய காங்கிரசு</br> |
| 2020 |  |  |  |
# ஹர்னாய் மாவட்டம்

**ஹர்னாய் மாவட்டம்** (*Harnai District*), பாக்கித்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் ஹர்னாய் நகரம் ஆகும். ஹர்னாய் நகரம், மாகாணத் தலைநகரான குவெட்டாவிற்கு 138 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 862கிலோமீட்டர் தொலைவிலும் உள்ளது. ஹர்னாய் நகரத்தைச் சுற்றி மலைகள் சூழ்ந்துள்ளது.
# ஹர்னாய் மாவட்டம்

## மாவட்ட எல்லைகள்

மாவட்டங்கள்]]
ஹர்னாய் மாவட்டத்தின் வடக்கில் சியாரத் மாவட்டம், கிழக்கே & தெற்கே சிபி மாவட்டம், மேற்கே குவெட்டா மாவட்டம் எல்லைகளாக உள்ளது.
# ஹர்னாய் மாவட்டம்

## வரலாறு

சிபி மாவட்டத்தின் 3 வருவாய் வட்டங்களைக் கொண்டு ஆகஸ்டு 2007ஆம் ஆண்டில் ஹர்னாய் மாவட்டம் நிறுவப்பட்டது.
# ஹர்னாய் மாவட்டம்

## புவியியல் & தட்ப வெப்பம்

ஹர்னாய் மாவட்டத்தைச் சுற்றிலும் மலைகள் சூழ்ந்துள்ளது. குளிர்காலத்தில் இதன் வெப்பநிலை −2˚C முதல் 20˚C வரையாகும்.கோடைக்காலத்தில் இதன் வெப்பநிலை 20˚C முதல் 48˚C வரை இருக்கும்.
# ஹர்னாய் மாவட்டம்

## மாவட்ட நிர்வாகம்

| ஹர்னாய் வட்டம் | 259 | 82,001 | 316.61 | 36.28% | ... |  |
| --- | --- | --- | --- | --- | --- | --- |
| ஷாரிக் வட்டம் | 614 | 29,005 | 47.24 | 50.12% | ... |  |
| கோஸ்ட் வட்டம் | 1,619 | 16,565 | 10.23 | 40.35% | ... | } |
# ஹர்னாய் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 127,571 குடியிருப்புகள் கொண்ட ஹர்னாய் மாவட்ட மக்கள் தொகை 1,27,571 ஆகும். பாலின விகிதம் 100 பெண்களுக்கு 111.89 ஆண்கள் வீதம் உள்ளனர். இதன் சராசரி எழுத்தறிவு 39.83% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 54,999 (43.11%) உள்ளனர்.நகர்புறங்களில் 33,433 (26.21%) மக்கள் வாழ்கின்றனர்.
# ஹர்னாய் மாவட்டம்

## மக்கள் தொகை பரம்பல்

### சமயம்

இதன் மக்கள் தொகையில் இசுலாம் சமயத்தை 99.37%, இந்து & கிறித்துவ சமயச் சிறுபான்மையோர் 0.65% உள்ளனர்.
# ஹர்னாய் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பஷ்தூ மொழி]யை 89.24%, பலூச்சி மொழியை 8.20%, சிந்தி மொழியை 07% பேரும் பேசுகின்றனர்.
# மந்தோலி

**மந்தோலி** (*Mandoli*) இந்தியாவின் ஒன்றியப் பிரதேசமான தில்லியில் உள்ள சதாரா மாவட்டத்தில் உள்ள ஒரு கிராமமாகும். இக்கிராமம் கிழக்கு தில்லியில் ஓர் ஆரம்பகால வரலாற்றுச் சிறப்புமிக்க இடமாகக் கருதப்படுகிறது. தில்லி-காச்சியாபாத்து நெடுஞ்சாலையில் தில்லி தொடருந்து நிலையத்திலிருந்து சுமார் 14 கி.மீ தொலைவில் நந்து நகரி அருகே யமுனா நதியின் கிழக்கே இக்கிராமம் அமைந்துள்ளது. மந்தோலி கிராமத்தின் அஞ்சல் குறியீடு 110093 ஆகும்.
# செ. கு. தமிழரசன்

**செ. கு. தமிழரசன்** (*C. K. Tamizharasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் குடியாத்தம் பகுதியினைச் சேர்ந்தவர். முதுகலை, ஆய்வியல் நிறைஞர் பட்டங்களைப் பெற்றுள்ள தமிழரசன் அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெ. தமிழரசு

**வெ. தமிழரசு** (*V. Tamilarasu*)(20 மே 1950-10 நவம்பர் 2005) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் நகரைச் சேர்ந்தவர். இளநிலை அறிவியல் பட்டாதாரியான தமிழரசு அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ம. மோ. ஸ்ரீவஸ்தவா

**மணிந்திர மோகன் ஸ்ரீவஸ்தவா** (*Manindra Mohan Shrivastava*) என்பவர் ஒரு இந்திய நீதியரசர் ஆவார். இவர் தற்போது இராசத்தான் உயர் நீதிமன்றத்தின் தலைமை நீதிபதியாக உள்ளார். இவர் முன்னர் இராசத்தான் உயர் நீதிமன்றத்தின் பொறுப்பு தலைமை நீதிபதியாக பணியாற்றினார். இவர் சத்தீசுகர் உயர் நீதிமன்றத்தின் முன்னாள் நீதிபதியும் ஆவார். 2025 மே 26 அன்று உச்ச நீதிமன்றக் கெலீஜியம் இவரை சென்னை உயர் நீதிமன்ற தலைமை நீதியரசராக இடம் மாற்ற பரிந்துரைத்தது.
# ம. மோ. ஸ்ரீவஸ்தவா

## வாழ்கைக் குறிப்பு

ஸ்ரீவஸ்தவா 1964 மார்ச் 6 ஆம் நாள் பிலாசுபூரில் பிறந்தார். 1987 ஆம் ஆண்டு வழக்கறிஞராக பதிவு செய்தார்.2009 இல் சத்தீசுகர் உயர் நீதிமன்ற நீதியரசராக நியமிக்கபட்டார். இராசத்தான் உயர் நீதிமன்ற நீதியரசராக இடமாறுதல் செய்யபட்டார். 2024 பெப்ரவரி 6ஆம் நாள் இராசத்தான் உயர் நீதிமன்ற தலைமை நீதியரசராக நியமிக்கப்பட்டார். 2025 மே 26 அன்று உச்ச நீதிமன்றக் கெலீஜியம் இவரை சென்னை உயர் நீதிமன்ற தலைமை நீதியரசராக இடம் மாற்ற பரிந்துரைத்தது.
# சி. தாமோதரன்

**சி. தாமோதரன்** (*C. Dhamodaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் நெல்லிக்குப்பம் பகுதியினைச் சேர்ந்தவர். இளங்கலை, இளநிலைச் சட்டப் பட்டங்களை முடித்துள்ள தாமோதரன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நெல்லிக்குப்பம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எசு. எம். துரை

**எசு. எம். துரை** (*S. M. Durai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் சின்னாளப்பட்டி பகுதியினைச் சேர்ந்தவர். இளநிலைப் பட்டம் பெற்ற துரை அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. எசு. துரைமுருகன்

**கே. எசு. துரைமுருகன்** (*K. S. Duraimurugan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் பூளவாடி கிராமத்தினைச் சேர்ந்தவர். பொறியியல் பட்டப் படிப்பினை முடித்த துரைமுகன் இளநிலைச் சட்டப் படிப்பினையும் படித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பல்லடம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தலைவன் தலைவி

**தலைவன் தலைவி** என்பது 2025-இல் பாண்டிராஜ் இயக்கத்தில் வெளிவந்த காதல் தமிழ்த் திரைப்படமாகும். சத்ய ஜோதி படங்கள் தயாரிப்பு நிறுவனத்தால் தயாரிக்கப்பட்ட இப்படத்தில் இதில் விஜய் சேதுபதி, நித்யா மேனன் ஆகியோர் நடித்திருந்தனர். 2025 சூலை 25 அன்று திரைப்படம் வெளியிடப்பட்டது.
# தலைவன் தலைவி

## நடிகர்கள்

- விஜய் சேதுபதி - ஆகாசவீரன்
- நித்யா மேனன் - பேரரசி
# இரபிகஞ்ச் சட்டமன்றத் தொகுதி

**இரபிகஞ்ச் சட்டமன்றத் தொகுதி** *(Rafiganj Assembly constituency)*
என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ளது. இரபிகஞ்ச், அவுரங்காபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இரபிகஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பகுனி ராம் | இந்திய தேசிய காங்கிரசு</br> |  |
| 1977 | முகம்மது உசைன் அன்சாரி | rowspan=2 | ஜனதா கட்சி</br> |
| 1980 | விசய் குமார் சிங் |  |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1995 | இராம் சந்திர சிங் | இந்தியப் பொதுவுடைமைக் கட்சி</br> |  |
| 2000 | சுசில் குமார் சிங் | சமதா கட்சி |  |
| 2005 பிப் | முகமது நெகாலுதீன் | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | அசோக் குமார் சிங் | rowspan=2 | ஐக்கிய ஜனதா தளம் |
| 2015 |  |  |  |
| 2020 | முகமது நெகாலுதீன் | இராச்டிரிய ஜனதா தளம் |  |
| 2025 | பிரமோத் குமார் சிங் | ஐக்கிய ஜனதா தளம் | } |
# 2028 கோடைக்கால ஒலிம்பிக் துடுப்பாட்டப் போட்டிகள்

**2028 கோடைக்கால ஒலிம்பிக் துடுப்பாட்டப் போட்டிகள்**, (*Cricket at the 2028 Summer Olympics*), 2028 கோடைக்கால ஒலிம்பிக் விளையாட்டுப் போட்டிகளில் மீண்டும் துடுப்பாட்டம் சேர்க்கப்பட்டுள்ளது. இறுதியாக 1900 கோடைக்கால ஒலிம்பிக் போட்டியில் துடுப்பாட்டப் போட்டிகள் நடத்தப்பட்டது. பின் ஒலிம்பிக் போட்டிகளில் துடுப்பாட்ட விளையாட்டு தடை செய்யப்பட்டது. 128 ஆண்டுகள் கழித்து மீண்டும் லாஸ் ஏஞ்சலஸ் கவுண்டியில் உள்ள பொமோனா நகரத்தில் நடைபெறும் ஒலிம்பிக் போட்டிகளில் துடுப்பாட்ட போட்டிகள் நடத்தப்படுகிறது.
# 2028 கோடைக்கால ஒலிம்பிக் துடுப்பாட்டப் போட்டிகள்

## போட்டி விவரம்

2028 கோடைக்கால ஒலிம்பிக் போட்டிகளில் துடுப்பாட்டப் போட்டிகள் 2028 சூலை 20 மற்றும் 29ம் தேதிகளில் பதக்கத்துக்கான போட்டிகள் நடைபெறுகிறது . பெண்கள் துடுப்பாட்ட பதக்கத்துக்கான போட்டிகள் சூலை 20 மற்றும் ஆண்களுக்கான துடுப்பாட்ட பதக்கப் போட்டிகள் சூலை 29 நாட்களில் நடைபெறும். இத்துடுப்பாட்ட போட்டிகள் டி20 முறையில் நடத்தப்படும் என பன்னாட்டுத் துடுப்பாட்ட அவை அறிவித்துள்ளது.
# 2028 கோடைக்கால ஒலிம்பிக் துடுப்பாட்டப் போட்டிகள்

## போட்டிகள் நடைபெறுமிடம்

அனைத்து துடுப்பாட்ட போட்டிகள் லாஸ் ஏஞ்சலஸ் நகரத்திலிருந்து 50 கிலோமீட்டர் தொலைவில் உள்ள பொமோனா நகரத்தின் அருகில் உள்ள ஃபேர்பிளக்ஸ் விளையாட்டுத் திடலில் நடைபெறும் என ஒலிம்பிக் குழு அறிவித்துள்ளது.
# 2028 கோடைக்கால ஒலிம்பிக் துடுப்பாட்டப் போட்டிகள்

## பங்கு பெறும் நாடுகள்

2028 ஒலிம்பிக் துடுப்பாட்டப் போட்டிகளில் 12 நாடுகளைச் சேர்ந்த 180 துடுப்பாட்டாளர்கள் கலந்து கொள்கின்றனர்.
# 2028 கோடைக்கால ஒலிம்பிக் துடுப்பாட்டப் போட்டிகள்

## வாகையாளர்கள்

**ஆடவர் அணி**  
| மகளிர் அணி | } |
| --- | --- |
# அகிலத் தொடர் பாட்டை சி

**அகிலத் தொடர் பாட்டை சி ( யூ.எஸ்.பி சி - USB C )** என்பது ஒரு தரவுப் பரிமாற்ற மற்றும் மின் சக்தி வழங்க உதவும் ஒரு வன்பொருள் இடைமுகம் ஆகும். இது 2014-ஆம் ஆண்டு அறிமுகப்படுத்தப்பட்டது. இந்த இணைப்பு இருபுறமும் பயன்படுத்தக்கூடிய 24-முள் (pin) வடிவமைப்பைக் கொண்டுள்ளது. இதன் முக்கிய நோக்கம் முந்தைய அகிலத் தொடர் பாட்டை இணைப்பிகள், சிறிய காட்சி இடைமுகம் / (Mini DisplayPort) மற்றும் லைட்னிங் (Lightning) இணைப்பிகளுக்கு மாற்றாக அமைவதாகும். இது மிகவும் பல்துறைத்திறன் கொண்டது. தரவுகள் (ஒலி மற்றும் காணொளி உட்பட), மின்சாரம் அல்லது இரண்டையும் ஒரே நேரத்தில் கொண்டு செல்ல முடியும். திரைகள், வெளிப்புற சேமிப்பு சாதனங்கள், கைபேசிகள் மற்றும் விசைப்பலகைகள் போன்ற பலதரப்பட்ட சாதனங்களுடன் இதை இணைக்க முடியும். சில சமயங்களில் இணைப்பு மையங்கள் (hubs) அல்லது இணைப்பகங்கள் (docking stations) மூலமாகவும் இணைக்கலாம்.  
அகிலத் தொடர் பாட்டை தொழில்நுட்பத்தைத் தாண்டி, யு.எஸ்.பி-சி தண்டர்போல்ட் (Thunderbolt), பி.சி.ஐ.இ (PCIe), உயர் துல்லிய பல்லூடக இடைமுகம் ஹெச்.டி.எம்.ஐ (HDMI) மற்றும் டிஸ்பிளேபோர்ட் (DisplayPort) போன்ற பிற தரவு பரிமாற்ற நெறிமுறைகளையும் ஆதரிக்கிறது. எதிர்கால நெறிமுறைகளுக்காகவும் இது விரிவாக்கக்கூடிய வகையில் வடிவமைக்கப்பட்டுள்ளது. இந்த இணைப்பியின் வடிவமைப்பு இன்டெல், ஹெச்.பி இன்க்., மைக்ரோசாஃப்ட் மற்றும் யு.எஸ்.பி இம்ப்ளிமென்டர்ஸ் ஃபோரம் ஆகியவற்றின் கூட்டு முயற்சியால் உருவானது. இதன் விவரக்குறிப்பு ஆகஸ்ட் 2014 இல் வெளியிடப்பட்டு பின்னர் ஐ.இ.சி (IEC) ஆல் ஏற்றுக்கொள்ளப்பட்டது. யு.எஸ்.பி-சியின் முக்கிய அம்சம் இதன் இருபுறமும் பயன்படுத்தக்கூடிய தன்மை மற்றும் கேபிளின் இரு முனைகளிலும் ஒரே மாதிரியான இணைப்பிகள் ஆகும். இணைப்பிகள் பயனருக்கு சமச்சீராகத் தோன்றினாலும், மின்சார அமைப்பு சமச்சீர் அல்ல, மென்பொருள் சமச்சீர் தோற்றத்தை நிர்வகிக்கிறது.  
அகிலத் தொடர் பாட்டை சி கேபிள்கள் குறைந்தது 60 வாட்களை ஆதரிக்க வேண்டும் என்பதையும், நீட்டிக்கப்பட்ட மின்சார வரம்புடன் (EPR) 240 வாட்கள் வரை செல்ல முடியும் என்பதையும் குறிப்பிடுகிறது.
# காட்சி இடைமுகம்

**காட்சி இடைமுகம்** (* DisplayPort - DP *) என்பது கணினிகள் மற்றும் பிற கருவிகளைக் காட்சிப்படுத்தும் திரைகளுடன் இணைக்கப் பயன்படும் ஒரு வன்பொருள் இடைமுகமாகும். இது முதன்மையாக உயர்தரத் காட்சி திரைகளுடன் வேலை செய்ய உருவாக்கப்பட்டது. காட்சி இடைமுகம் தொடர்பு முறை மூலம் விரைவான காட்சி தரவுகளை அனுப்ப முடியும். இது காணொளியை மிக உயர்ந்த தரத்தில் வழங்குகிறது.  
காட்சி இடைமுகம் இணைப்பிகள் பொதுவாக 20 அல்லது அதற்கு மேற்பட்ட முள்களைக் (பின் / pin) கொண்டுள்ளன. இவை " L " வடிவத்தில் இருக்கும். இது மற்ற இணைப்பிகளிலிருந்து வேறுபட்டது. இதில் பல்வேறு பதிப்புகள் உள்ளன. ஒவ்வொரு புதிய பதிப்பும் அதிக அலைவரிசையையும் மேம்பட்ட அம்சங்களையும் வழங்குகிறது. உதாரணமாக காட்சி இடைமுகம் 1.4 மற்றும் 2.0 போன்ற பதிப்புகள் முறையே 4கே பகுப்பியல் மற்றும் 8கே பகுப்பியல் தெளிவுத்திறன் கொண்ட காட்சிகளை அதிக புதுப்பிப்பு விகிதங்களில் ஆதரிக்கின்றன. இது மல்டி-ஸ்ட்ரீம் டிரான்ஸ்போர்ட் (MST) என்னும் அம்சத்தையும் கொண்டுள்ளது. இதன் மூலம் ஒரு காட்சி இடைமுகலிருந்து பல திரைகளை ஒரே நேரத்தில் இணைக்க முடியும். மேலும் காட்சி இடைமுகம் கம்பி மூலம் மின்சாரத்தையும் அனுப்ப முடியும். இதனால் சில சாதனங்களுக்கு தனி மின் கம்பி தேவையில்லை. இது குறைந்த மின்சாரத்தைச் செலவழிக்கிறது. மேலும் இதில் தொலைதூர இணைப்புகளும் சாத்தியம். இது வீடியோ எலக்ட்ரானிக்ஸ் ஸ்டாண்டர்ட்ஸ் அசோசியேஷன் (VESA) அமைப்பால் 2006 ஆம் ஆண்டு அறிமுகப்படுத்தப்பட்டது.  
பழைய நிகழ்பட வரைவியல் அணி ( VGA ) மற்றும் எண்முறை பார்வை இடைமுகம் இணைப்பிகளுக்குப் பதிலாக அதிக செயல்திறன் கொண்ட ஒரு தீர்வை வழங்குவதே இதன் முக்கிய நோக்கம். இது இணையத்தில் தரவுகள் பயணிக்கும் விதத்தைப் போன்றது. இது ஒரு தொடர்ச்சியான சமிக்ஞையை (சிக்னலை) அனுப்புவதற்குப் பதிலாக, தகவலை சிறிய தொகுப்புகளாகப் பிரித்து அனுப்புகிறது.
# குருவா சட்டமன்றத் தொகுதி

**குருவா சட்டமன்றத் தொகுதி** *(Gurua Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கயா மாவட்டத்தில் அமைந்துள்ளது. குருவா, அவுரங்காபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# குருவா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | உபேந்திர நாத் வர்மா | ஜனதா கட்சி</br> |  |
| 1980 | முகம்மது சாசன் | இந்திய தேசிய காங்கிரசு (இ) |  |
| 1985 | முகம்மது கான் அலி | இந்திய தேசிய காங்கிரசு</br> |  |
| 1990 | இராமதர் சிங் | rowspan=2 | சுயேச்சை |
| 1995 | இராமச்சந்திர சிங் |  |  |
| 2000 | சாகீல் அகமது கா | rowspan=3 | இராச்டிரிய ஜனதா தளம் |
| 2005 பிப் |  |  |  |
| 2005 அக் |  |  |  |
| 2010 | சுரேந்திர பிரசாத் சின்கா | rowspan=2 | பாரதிய ஜனதா கட்சி</br> |
| 2015 | இராசீவ் நந்தன் |  |  |
| 2020 | வினய் குமார் | இராச்டிரிய ஜனதா தளம் |  |
# கவ்வாயி தீவுகள்

**கவ்வாயி** (*Kavvayi Islands*) என்பது கேரளத்தின் கண்ணூர் மாவட்டத்தின் பையனூர் அருகே உள்ள சிறிய தீவுக் கூட்டமாகும். இந்தத் தீவுகள் கவ்வாய் காயலால் சூழப்பட்டுள்ளது.
# கவ்வாயி தீவுகள்

## வரலாறு

மார்க்கோ போலோ (கி.பி. 1293), இப்னு பதூதா (கி.பி. 1342), அப்துல் ஃபெடா (கி.பி. 1273) உள்ளிட்ட குறிப்பிடத்தக்க உலகளாவிய பயணிகளால் கவ்வாயி குறிப்பிடப்பட்டுள்ளது.  
கவ்வாய் தீவு முதலில் " *கவ்வில் பட்டணம்* " என்று அழைக்கப்பட்டது. அப்போதைய ஹோஸ்துர்க் மாவட்ட ஆட்சியராக இருந்த சர் வில்லியம் ஹோகன், இதற்கு கவ்வாயி என்று பெயர் மாற்றினார். பரப்பளவிற்கு கவ்வாயி தலைமையகமாக இருந்தது. பிரிட்டிஷ் கிழக்கிந்திய கம்பெனி ஆட்சியின் போது இங்கு ஒரு பெரிய துறைமுகமும், குற்றிவியல் நீதிமன்றமும் இர்ந்தன. பின்னர் தலைமையகம் மலபாரின் பிற பகுதிகளுக்கு மாற்றப்பட்ட பிறகு இதன் முக்கியத்துவம் குறைந்தது.
# கவ்வாயி தீவுகள்

## புவியியல்

கவ்வாயி காயல்களால் சூழப்பட்டுள்ளது இது கேரளத்தின் மூன்றாவது பெரிய காயலும், வட கேரளத்தின் மிகப்பெரிய காயலும் ஆகும். கடந்த நூற்றாண்டுகளிலும், பிரித்தானியக் கிழக்கிந்திய நிறுவன ஆட்சியின் போதும், கவ்வாயி உள்நாட்டு துறைமுகமாகவும், முக்கிய நிர்வாக மையமாகவும் இருந்தது.  
கவ்வாயில் சுற்றுலா மையமாக்கும் வகையில் கவ்வாயி-களிக்கடப்புரத்தில் ஒரு படகு முனையம் அமைக்கப்படுகிறது. கண்ணூர் மற்றும் காசர்கோடு மாவட்டங்களில் உள்ள முக்கிய ஆறுகளை மையமாகக் கொண்ட மலநாடு-வடக்கு மலபார் ஆற்று பயண சுற்றுலா திட்டத்தின் ஒரு பகுதியாக, கலிக்கடப்புரத்தில் ₹5.02 கோடி செலவில் படகு முனையம் கட்டப்பட்டு வருகிறது. அந்தப் பணிகள் 2019 நவம்பரில் தொடங்கப்பட்டன, ஆனால் கோவிட்-19 பரவலையடுத்து பணிகள் நிறுத்தப்பட்டன. இப்போது வேலை வேகமாக முன்னேறி வருகிறது.
# கவ்வாயி தீவுகள்

## போக்குவரத்து

கவ்வாயியானது பையனூர் நகரத்திலிருந்து 4.5 கி.மீ தொலைவில் உள்ளது. இது பையனூர் தொடருந்து நிலையத்திலிருந்து 2 கி.மீ பயண நேரத்திலும், கண்ணூர் சர்வதேச விமான நிலையத்திலிருந்து சுமார் 2 மணிநேர பயணத் தொலைவிலும் உள்ளது.
# பையனூர் வட்டம்

**பையனூர் வட்டம்** (*Payyanur taluk*) என்பது கேரளத்தின் கண்ணூர் மாவட்டத்தின் தளிபரம்பா வருவாய் கோட்டத்தின் கீழ் உள்ள ஒரு வட்டமாகும். கண்ணூர் மாவட்டத்தில் உள்ள 5 வட்டங்களில் பையனூரும் ஒன்றாகும். இது 2018 மார்ச்சில் தளிப்பரம்பா மற்றும் கண்ணூர் வட்டங்களைப் பிரித்து புதியதாக உருவாக்கப்பட்டது. பையனூர் வட்டம் 22 கிராமங்களை உள்ளடக்கியது, இதில் 16 கிராமங்கள் தளிபறம்பு வட்டத்திலிருந்தும், 6 கிராமங்கள் கண்ணூர் வட்டத்திலிருந்தும் பிரித்து இதில் சேர்க்கபட்டன. இதன் வடக்கே காசர்கோடு மாவட்டமும், தெற்கே தளிப்பறம்பு மற்றும் கண்ணூர் வட்டங்களையும், கிழக்கே கருநாடக மாநிலத்தையும் எல்லையாகக் கொண்டுள்ளது. பெரும்பாலான அரசு அலுவலகங்கள் பையனூர் மினி சிவில் ஸ்டேஷனில் உள்ளன. பையனூர் வட்டத்தில் பையனூர் நகராட்சியும், 11 ஊராட்சிகளும் உள்ளன.
# பையனூர் வட்டம்

## வட்டத்துக்கு உட்பட்ட கிராமங்கள்

பையனூர் வட்டத்தில் 22 கிராமங்கள் உள்ளன. அவை அலபடம்பா, செருதாழம், எரமம், எழோம், கடன்னப்பள்ளி, கன்கோல், கரிவெள்ளூர், கோரம், குட்டூர், குன்ஹிமங்கலம், மாடை, பணப்புழா, பையனூர், பேரளம், பேரிங்கோம், பெரிந்தமேனக்கா, பேரிங்கோம், புளிங்கமெனக்கா, ராமந்தளி, வெள்ளோரா வெள்ளூர் ஆகும்.
# மு. நடேசன்

**மு. நடேசன்** (*M. Natesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் சேலம் மாநகரைச் சேர்ந்தவர். இளங்கலை, இளநிலைச் சட்டப் படிப்பினை பயின்றுள்ள நடேசன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேலம்-II சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பெராக்சி அமிலம்

**பெராக்சி அமிலம்** (*Peroxy acid*) என்பது அமிலத்தன்மையுள்ள −OOH குழுவைக் கொண்டுள்ள ஓர் அமிலமாகும். பெராக்சியமிலம், பெராசிட்டு என்ற பெயர்களாலும் இது அறியப்படுகிறது. வழக்கமான கனிம அமிலங்களிலிருந்து இரண்டு முக்கிய வகுப்புகள், குறிப்பாக கந்தக அமிலத்திலிருந்தும் கரிம கார்பாக்சிலிக் அமிலங்களிலிருந்தும் பெறப்பட்ட பெராக்சி வழிப்பெறுதியாக பெராக்சி அமிலம் கருதப்படுகிறது. இந்த அமிலம் பொதுவாக ஒரு வலுவான ஆக்சிசனேற்றியாகும்.
# பெராக்சி அமிலம்

## கனிம வேதியியல் பெராக்சி அமிலங்கள்

கேரோ அமிலம் எனப்படும் பெராக்சிமோனோகந்தக அமிலம் குறைந்தபட்சம் இதன் உற்பத்தி அளவைப் பொறுத்தவரை மிக முக்கியமானதொரு கனிம பெராக்சி அமிலமாகும். மரக்கூழ் வெளுப்பதற்கும் சுரங்கத் தொழிலில் சயனைடை நச்சு நீக்குவதற்கும் இப்பெராக்சி அமிலம் பயன்படுத்தப்படுகிறது. கந்தக அமிலத்தை ஐதரசன் பெராக்சைடுடன் சேர்த்து சூடுபடுத்துவதன் மூலம் தயாரிக்கப்படுகிறது. பெராக்சிமோனோபாசுபாரிக்கு அமிலமும் (H<sub>3</sub>PO<sub>5</sub>) இதேபோல் தயாரிக்கப்படுகிறது.  
சில பெராக்சி அமிலங்கள் வெறும் கற்பனையானவை. ஆனால் இவற்றின் எதிர்மின் அயனிகள் அறியப்படுகின்றன. பெராக்சிகார்பனேட்டுக்கும் பெர்போரேட்டுக்கும் இதுவே பொருந்தும். (சோடியம் பெர்போரேட்டைப் பார்க்கவும்)
# பெராக்சி அமிலம்

## கரிமப் பெராக்சைடுகள்

### தயாரிப்பு

பல கரிமப் பெராக்சி அமிலங்கள் வணிக ரீதியாகப் பயனுள்ளதாக உள்ளன. இவற்றைப் பல வழிகளில் தயாரிக்கலாம். பொதுவாக, பெராசிட்கள் தொடர்புடைய கார்பாக்சிலிக்கு அமிலத்தை ஐதரசன் பெராக்சைடுடன் சேர்த்து சூடுபடுத்துவதன் மூலம் உருவாக்கப்படுகின்றன:  
:RCO<sub>2</sub>H + H<sub>2</sub>O<sub>2</sub> <-> RCO<sub>3</sub>H + H<sub>2</sub>O  
தொடர்புடைய ஒரு வினையில் கார்பாக்சிலிக் நீரிலியைச் சேர்த்து சூடுபடுத்துவதும் அடங்கும்:  
:(RCO)<sub>2</sub>O + H<sub>2</sub>O<sub>2</sub> → RCO<sub>3</sub>H + RCO<sub>2</sub>H  
இந்த தயாரிப்பு முறை வளைய நீரிலிகளை தொடர்புடைய மோனோபெராக்சி அமிலங்களாக மாற்றுவதற்கு உதவும் பிரபலமான முறையாகும். எடுத்துக்காட்டாக மோனோபெராக்சிதாலிக்கு அமிலம் தயாரிப்பதை கூறலாம்.  
அசைல் குளோரைடுகளை சூடுபடுத்தி தயாரிக்கும் முறையை மூன்றாவது முறையாகக் கருதலாம்:  
:RC(O)Cl + H<sub>2</sub>O<sub>2</sub> → RCO<sub>3</sub>H + HCl  
மெட்டா-குளோரோபெராக்சிபென்சாயிக்கு அமிலத்தை இம்முறையில் தயாரிக்கலாம்:  
தொடர்புடைய ஒரு தயாரிப்பு முறை பெராக்சிநீரிலியுடன் தொடங்குகிறது.  
அரோமாட்டிக்கு ஆல்டிகைடுகளை தன்னாக்சிசனேற்ற வினைக்கு உட்படுத்தி பெராக்சிகார்பாக்சிலிக் அமிலங்களைத் தயாரிக்கலாம்.
:Ar-CHO + O<sub>2</sub> → Ar-COOOH (Ar = அரைல் குழு)  
இருப்பினும், விளைபொருள்கள் ஆரம்ப ஆல்டிகைடுடன் வினைபுரிந்து கார்பாக்சிலிக் அமிலத்தை உருவாக்குகின்றன:  
:Ar−COOOH + Ar−CHO → 2 Ar−COOH
# பெராக்சி அமிலம்

## பண்புகள்

அமிலத்தன்மையைப் பொறுத்தவரை, பெராக்சிகார்பாக்சிலிக் அமிலங்கள், அயனியின் அதிர்வு நிலைப்படுத்தல் இல்லாததால், தாய் கார்பாக்சிலிக் அமிலத்தை விட சுமார் 1000 மடங்கு பலவீனமானவை. இதே போன்ற காரணங்களுக்காக, அவற்றின் காடித்தன்மை எண் மதிப்புகள் மாற்றுப் பொருட்களுக்கு ஒப்பீட்டளவில் உணர்வற்றதாக இருக்கும்.
# பெராக்சி அமிலம்

## பயன்கள்

கரிம பெராக்சி அமிலங்களின் மிகவும் பொதுவான பயன்பாடு ஆல்க்கீன்களை எப்பாக்சைடுகளாக மாற்றுவது ஆகும். இவ்வினை பிரைல்சாயெவ் வினை வினை என்ற பெயர் வினையாகும்.  
மற்றொரு பொதுவான வினை, பேயர்-வில்லிகர் ஆக்சிசனேற்றத்தில் பெராசிட்டுகளைப் பயன்படுத்தி வளைய கீட்டோன்களை வளைய-விரிவாக்கப்பட்ட எசுத்தர்களாக மாற்றுவதாகும். இவை அமீன்கள் மற்றும் தயோயீத்தர்களை அமீன் ஆக்சைடுகள் மற்றும் சல்பாக்சைடுகளாக ஆக்சிசனேற்றம் செய்வதற்கும் பயன்படுத்தப்படுகின்றன. மதிப்புமிக்க வினையாக்கி மெட்டா-குளோரோபெராக்சிபென்சாயிக்கு அமிலத்தின் ஆய்வக பயன்பாடுகள் இந்த வினைகளை விளக்குகின்றன.  
பெராக்சிகார்பாக்சிலிக் அமிலங்கள் அமில குளோரைடுகளுடன் வினைபுரிந்து ஈரசைல் பெராக்சைடுகளை உருவாக்குகின்றன:  
:RC(O)Cl + RC(O)O<sub>2</sub>H → (RC(O))<sub>2</sub>O<sub>2</sub> + HCl  
பெராக்சைடுகளின் ஆக்சிஜனேற்றப் போக்கு, மாற்றீடுகளின் மின்னெதிர்த் தன்மையுடன் தொடர்புடையதாகும். எலக்ட்ரானநாட்ட பெராக்சைடுகள் வலுவான ஆக்சிசன்-அணு பரிமாற்ற முகவர்களாகும். ஆக்சிசன்-அணு கொடையளிக்கும் போக்கு O−H பிணைப்பின் அமிலத்தன்மையுடன் தொடர்புடையது. எனவே, ஆக்சிசனேற்ற சக்தியின் வரிசை CF<sub>3</sub>CO<sub>3</sub>H > CH<sub>3</sub>CO<sub>3</sub>H > H<sub>2</sub>O<sub>2</sub> என்ற வரிசையாகும்.  
பெராக்சிகார்பாக்சிலிக்கு அமிலங்கள் திண்ம மற்றும் நீர்ம வடிவங்களில் கிடைக்கின்றன. இவற்றின் ஆக்சிசனேற்ற மற்றும் கிருமிநாசினி பண்புகள் காரணமாக, இவை தொழில்முறை மற்றும் வீட்டு அமைப்புகளில் பயன்படுத்தப்படுகின்றன.
# பெராக்சி அமிலம்

## வெளுக்கும் முகவர்

பெராக்சிகார்பாக்சிலிக் அமிலங்கள் வெண்மையாக்கும் முகவர்களாக உலகளவில் பயன்படுத்தப்படுகின்றன. குறிப்பாக பற்களை வெண்மையாக்குவது முக்கியப் பயனாகும். பல் மருத்துவத்தில் பற்களை திறம்பட வெண்மையாக்க பல்வேறு செறிவுகளில் இவை பயன்படுத்தப்படுகின்றன. வீட்டு உபயோகத்திற்கு குறைந்த செறிவுகள் போதுமானவையாக உள்ளன. ஐதரசன் பெராக்சைடுடன் ஒப்பிடும்போது, பெராக்சிகார்பாக்சிலிக் அமிலங்கள் ஐரோப்பிய நாடாளுமன்றத்தின் ஒழுங்குமுறை எண் 1223/2009 இன் கீழ் ஐரோப்பாவில் அழகுசாதனப் பொருட்களாக அங்கீகரிக்கப்பட்டுள்ளன.
# பெராக்சி அமிலம்

## கிருமிநாசினிகள்

சுகாதாரப் பராமரிப்பில், பெராக்சிகார்பாக்சிலிக் அமிலங்கள் முதன்மையாக காயங்களை கிருமி நீக்கம் செய்வதற்கும் தொடுவில்லைகளை சுத்தம் செய்வதற்கும் பயன்படுத்தப்படுகின்றன.  
பெராக்சிகார்பாக்சிலிக் அமிலங்கள் துப்புரவு முகவர்கள், கிருமிநாசினிகள் மற்றும் சவர்க்காரங்களிலும் காணப்படுகின்றன, ஏனெனில் இவை கிருமிகள் மற்றும் பாக்டீரியாக்களை நம்பத்தகுந்த முறையில் கொல்லும்.
# கே. பஞ்சவர்ணம்

**கே. பஞ்சவர்ணம்** (*K. Panchavarnam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் கோபுராஜபுரம் கிராமத்தினைச் சேர்ந்தவர். நடுநிலைக் கல்வியினை முடித்துள்ள பஞ்சவர்ணம், அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வலங்கைமான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கா. பா. பட்டாபிராமன்

**கா. பா. பட்டாபிராமன்** (*C. P. Pattabiraman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள பட்டாபிராமன், அனைத்திந்திய அண்ணா திராவிட முன்னேற்றக் கழகத்தினைச் சார்ந்த வழக்குரைஞர் ஆவார். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜெ. பரந்தாமன்

**ஜெ. பரந்தாமன்** (*J. Parandaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வேலூர் மாவட்டம் செர்லாபள்ளி கிராமத்தினைச் சேர்ந்தவர். மருத்துவரான பரந்தாமன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பேரணாம்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இரா. பொ. பரமசிவம்

**இரா. பொ. பரமசிவம்** (*R. P. Paramasivam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் இராயப்பனூர் கிராமத்தினைச் சேர்ந்தவர். பொறியியலில் பட்டயப்படிப்பினை முடித்துள்ள பரமசிவம் ஒரு ஏற்றுமதியாளர் ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சின்னசேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பையனூர் தொடருந்து நிலையம்

**பையனூர் தொடருந்து நிலையம்** (*Payyanur railway station*, நிலையக் குறியீடு: PAY) என்பது தென்னக இரயில்வேயின் பாலக்காடு தொடருந்து கோட்டத்தில் உள்ள ஒரு NSG–3 வகை இந்திய தொடருந்து நிலையமாகும். இது கேரளத்தின் கண்ணூர் மாவட்டத்தில் உள்ள பையனூர் நகரத்தில் உள்ள ஒரு தொடருந்து நிலையமாகும். இந்த நிலையம் கண்ணூர் தொடருந்து நிலையத்திற்கு அடுத்து பரப்பளவில் கண்ணூர் மாவட்டத்தின் இரண்டாவது பெரிய தொடருந்து நிலையமாகும்.
# பையனூர் தொடருந்து நிலையம்

## பாதை

இது தென்னக இரயில்வேயின் ஷொர்ணூர்-மங்களூர் பிரிவில் அமைந்துள்ளது. இந்த நிலையத்தில் மூன்று நடைமேடைகளும் ஐந்து தடங்களும் உள்ளன.
# பையனூர் தொடருந்து நிலையம்

## அமைவிடம்

பையனூர் தொடருந்து நிலையமானது பையனூர் புதிய பேருந்து நிலையத்திலிருந்து 3.6 கி.மீ. தொலைவிலும், பழைய பேருந்து நிலையத்திலிருந்து 2.7 கி.மீ. தொலைவிலும், பையனூர் கே.போ.க. பேருந்து நிலையத்திலிருந்து 4.4 கி.மீ., ( தே.நெ-66 இல்) தொலைவில் அமைந்துள்ளது.  
கண்ணூர் பன்னாட்டு வானூர்தி தொடருந்து நிலையத்தில் இருந்து 60 கி.மீ. தொலைவில் அமைந்துள்ளது.
# பையனூர் தொடருந்து நிலையம்

## சேவைகள்

இந்த நிலையத்திலிருந்து புறப்படும் தொடருந்துகள் இல்லை. இந்த நிலையத்தில் நிற்கும் தொடருந்துகள், திருவனந்தபுரம் சென்ட்ரல், எர்ணாகுளம் சந்திப்பு, மும்பை, சென்னை சென்ட்ரல், பெங்களூர், கோழிக்கோடு, திருச்சூர், கோயம்புத்தூர் சந்திப்பு, கொல்லம், மங்களூர், மைசூர், புனே, புதுச்சேரி, புது தில்லி போன்ற இந்தியாவின் முக்கிய நகரங்களுக்குச் செல்கின்றன.
முதல்வர் வி. எஸ். அச்சுதானந்தன்]]
# பையனூர் தொடருந்து நிலையம்

## முக்கியத்துவம்

இந்தியக் கடற்படை கல்விக்கழகம் தொடருந்து நிலையத்திலிருந்து சுமார் 5 கிமீ (3.1 மைல்) தொலைவில் அமைந்துள்ளது. பெரிங்கோமில் உள்ள **சி.ஆர்.பி.எஃப்** இன் ஆட்சேர்ப்பு பயிற்சி மையம்-3 தொடருந்து நிலையத்திலிருந்து சுமார் 22 கிமீ (14 மைல்) தொலைவில் அமைந்துள்ளது.
# இரவிகாந்த் சுக்லா

**இரவிகாந்த் சுக்லா** (*Ravikant Shukla*) இந்தியாவைச் சேர்ந்த ஒரு முதல் தர துடுப்பாட்ட வீரராவார். இரவிகாந்த் உதயபான் சுக்லா என்ற பெயராலும் அறியப்படுகிறார். 1987ஆம் ஆண்டு சூலை மாதம் 9ஆம் தேதியன்று இவர் பிறந்தார்.
# இரவிகாந்த் சுக்லா

## தொழில்

உத்தரப் பிரதேச துடுப்பாட்ட அணிக்காக சுக்லா 16 வயதுக்குட்பட்டோர் மற்றும் 19 வயதுக்குட்பட்டோர் போட்டிகளில் விளையாடினார். 2006ஆம் ஆண்டு நடைபெற்ற 19 வயதுக்குட்பட்டோர் போட்டியின் துடுப்பாட்ட உலகக் கோப்பை போட்டியில் இந்திய 19 வயதுக்குட்பட்டோர் தேசிய துடுப்பாட்ட அணியின் தலைவராக இரவிகாந்த் சுக்லா இருந்தார். இறுதிப் போட்டியில் இந்தியா பாக்கித்தானுக்கு எதிராக விளையாடி இரண்டாம் இடத்தைப் பிடித்தது. போட்டியின் போது, இவர் 6 போட்டிகளில் 53 ஓட்டங்கள் எடுத்தார்.  
இரவிகாந்த் சுக்லா தனது 18 வயதில் உத்தரபிரதேச அணிக்காக முதல் தரப் போட்டியில் அறிமுகமானார்.
# உரோனக் பண்டிட்டு

**உரோனக் பண்டிட்டு** (*Ronak Pandit*) இந்தியாவைச் சேர்ந்த ஒரு துப்பாக்கி சுடும் வீரராவார். 1985ஆம் ஆண்டு ஏப்ரல் மாதம் 12ஆம் தேதியன்று இவர் பிறந்தார். 2006ஆம் ஆண்டு மெல்போர்ன் நகரத்தில் நடைபெற்ற பொதுநலவாய விளையாட்டுப் போட்டிகளில் சமரேசு இயங்குடன் சேர்ந்து ஆண்கள் 25 மீட்டர் சாதாரண கைத்துப்பாக்கி (இணை) பிரிவில் தங்கப் பதக்கம் வென்றார். இந்திய துப்பாக்கி சுடும் வீராங்கனை ஈனா சித்துவை திருமணம் செய்து கொண்டார். இத்தம்பதியருக்கு இரேயா என்ற ஒரு மகள் உள்ளார். டோக்கியோ ஒலிம்பிக்கிற்குத் தயாரான இந்திய கைத்துப்பாக்கி அணியின் பயிற்சியாளராகவும் இருந்தார்.
# பெம்பா தமாங்கு

**பெம்பா தமாங்கு** (*Pemba Tamang*) இந்தியாவைச் சேர்ந்த ஒரு துப்பாக்கி சுடும் வீரராவார். 1980ஆம் ஆண்டு மார்ச்சு மாதம் 11ஆம் தேதியன்று இவர் பிறந்தார். 2006ஆம் ஆண்டு மெல்போர்ன் நகரத்தில் நடைபெற்ற பொதுநலவாய விளையாட்டுப் போட்டிகளில் விச்சய குமாருடன் சேர்ந்து ஆண்கள் 25 மீட்டர் சாதாரண கைத்துப்பாக்கி (இணை) விரைவுத் துப்பாக்கிச் சூடு பிரிவில் வெள்ளிப் பதக்கம் வென்றார்.  
தென் கொரியாவின் இஞ்சியோன் நகரத்தில் நடைபெற்ற 2014 ஆசிய விளையாட்டுப் போட்டிகளில், 25 மீட்டர் சுழல் துப்பாக்கி சுடும் பிரிவில் பெம்பா தமாங்கு, விச்சய் குமார் மற்றும் குர்பிரீத் சிங் ஆகிய இந்திய மூவர் அணி வெள்ளிப் பதக்கம் வென்றனர். இந்த அணி மொத்தம் 1740 புள்ளிகள் பெற்று, தங்கப் பதக்கம் வென்ற சீனாவை விட இரண்டு புள்ளிகள் பின்தங்கியது.
# லாஸ் ஏஞ்சலஸ் கவுண்டி

**லாஸ் ஏஞ்சலஸ் கவுண்டி** (*Los Angeles County*), அமெரிக்க ஐக்கிய நாட்டின் மேற்கில் உள்ள கலிபோர்னியா மாகாணத்தின் தெற்கு கலிபோர்னியாவில் பசிபிக் பெருங்கடலை ஒட்டி அமைந்துள்ளது. இக்கவுண்டியின் தலைமையிடம் லாஸ் ஏஞ்சலஸ் பெருநகரம் ஆகும். இக்கவுண்டி 17 மாவட்டங்களைக் கொண்டது. சூலை 2024 கணக்கெடுப்பின்படி 38,20,914 குடியிருப்புகள் கொண்ட இக்கவுண்டியின் மக்கள் தொகை 97, 57,179 ஆகும். லாஸ் ஏஞ்சலீசில் உள்ள ஹாலிவுட் நிறுவனம் திரைப்படம் தயாரிப்பதில் உலகில் முன்னணி வகிக்கிறது. மேலும் லாஸ் ஏஞ்சலஸ் நகரத்தில் உள்ள டிஸ்னிலாண்ட் மிகச் சிறந்த பொழுது போக்கு அம்சங்கள் கொண்டுள்ளது. கலிபோர்னியா பல்கலைக்கழகம் (லாஸ் ஏஞ்சலஸ்) புகழ்பெற்றது.
# லாஸ் ஏஞ்சலஸ் கவுண்டி

## அமைவிடம்

லாஸ் ஏஞ்சலஸ் கவுண்டியின் வடக்கில் கெர்ன் கவுண்டி, கிழக்கில் சான் பெர்னார்டினோ கவுண்டி, தென்கிழக்கில் ஆரஞ்ச் கவுண்டி, தெற்கில் பசிபிக் பெருங்கடல், மேற்கில் வென்சுரா கவுண்டி எல்லைகளாக உள்ளது.
# லாஸ் ஏஞ்சலஸ் கவுண்டி

## புவியியல்

ஐக்கிய அமெரிக்காவின் கணக்கெடுப்பு பணியகத்தின் கணக்குப்படி, பரப்பளவு கொண்ட லாஸ் ஏஞ்சலஸ் கவுண்டியில் 85% நிலப்பரப்புகளும்; (15%) நீர் நிலைகள் கொண்டுள்ளது.லாஸ் ஏஞ்சலஸ் கவுண்டி பசிபிக் பெருங்கடலை ஒட்டி 70 மைல் நீளத்திற்கு எல்லையைக் கொண்டுள்ளது. மேலும் மலைத்தொடர்களும், லாஸ் ஏஞ்சலஸ் ஆறு, சான் கேப்பிரியல் ஆறு, சாண்ட கிளாரா ஆறு மற்றும் காடுகளும், பாலைவனங்களும் கொண்டுள்ளது. இதன் மேற்கில் உள்ள ஆண்டலோப் பள்ளத்தாக்கில் மொகாவி பாலைவனத்தின் நீட்சிகள் காணப்படுகிறது.  
தெற்கு கலிபோர்னியாவில் உள்ள இக்கவுண்டியை மேற்கிலிருந்து கிழக்காக சான் கேப்பிரியல் மலைத்தொடர் பிரிக்கிறது. சான் கேப்பிரியல் மலைத்தொடரில் உயர்ந்த கொடுமுடி உயரத்தில் உள்ளது.  
பெரும்பாலான மக்கள் லாஸ் ஏஞ்சலஸ் கவுண்டியின் தெற்கிலும், தென்கிழக்கிலும் லாஸ் ஏஞ்சலீஸ் ஆற்றின் வடிநிலத்திலும், சான் பெர்னாண்டோ பள்ளத்தாக்கிலும் மற்றும் சான் கேப்பிரியேல் பள்ளத்தாக்கிலும் அதிகம் வாழ்கின்றனர். மேலும் சாண்ட கிளாரிட்டா பள்ளத்தாக்கு மற்றும் பொமொனா பள்ளத்தாக்கு மற்றும் ஆண்டிலோப் பள்ளத்தாக்கு பகுதிகளில் மக்கள் அதிகம் வாழ்கின்றனர்.  
இக்கவுண்டி பசிபிக் பெருங்கடலில் சான் கிளமெண்ட் தீவு மற்றும் சாண்டா கட்டலினியா தீவுகளைக் கொண்டுள்ளது.
# லாஸ் ஏஞ்சலஸ் கவுண்டி

## கோடைகால ஒலிம்பிக் போட்டிகள்

லாஸ் ஏஞ்சலஸ் கவுண்டியில் ஏற்கனவே 1932 மற்றும் 1984 ஆண்டுகளில் ஒலிம்பிக் போட்டிகள் நடைபெற்றது.  
தற்போது மூன்றாம் முறையாக லாஸ் ஏஞ்சலஸ் கவுண்டியில் உள்ள பொமோனா நகரத்தின் ஃபேர்பிளக்ஸ் விளையாட்டுத் திடலில் 2028 கோடைக்கால ஒலிம்பிக் விளையாட்டுப் போட்டிகள் நடைபெறுகிறது. 1900ஆம் ஆண்டிற்கு பிறகு 2028 கோடைக்கால ஒலிம்பிக் துடுப்பாட்டப் போட்டிகள் நடைபெறுவது சிறப்பம்சாகும்.
# லாஸ் ஏஞ்சலஸ் கவுண்டி

## தட்ப வெப்பம்

லாஸ் ஏஞ்சலஸ் கவுண்டியின் வடக்குப் பகுதியில் பாலவனக் காலநிலையும், கவுண்டியில் பிற பகுதிகள் அரை வறண்ட காலநிலையும், மிகுந்த வெப்பநிலையும், நடுநிலக்கடல் சார் வானிலையும் கொண்டுள்ளது. குளிர்காலத்தில் வடக்கு-மத்தியப் பகுதிகளில் உள்ள மலைத்தொடர்களில் பனி மழை பொழிகிறது.
# லாஸ் ஏஞ்சலஸ் கவுண்டி

## மக்கள் தொகை பரம்பல்

### 2020 கணக்கெடுப்பு

**'''லாஸ் ஏஞ்சலஸ் கவுண்டி – இனக்குழுக்கள் & பழங்குடிகள்'''**  
| எசுப்பானியர் அல்லோதோர் அல்லது வெள்ளை லத்தீன் அமெரிக்கர்கள் மட்டும் | 3,953,603 | 3,618,850 | 2,959,614 | 2,728,321 | 25.60% |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| எசுப்பானியர் அல்லோதோர் அல்லது ஆப்பிரிக்க-அமெரிக்க கருப்பினத்தவர் | 926,360 | 934,776 | 901,472 | 815,086 | 7.60% |  |  |  |  |  |  |
| பூர்வகுடி மக்கள் | 48,120 | 29,159 | 25,609 | 18,886 | 0.18% |  |  |  |  |  |  |
| ஆசிய-அமெரிக்கர்கள் | 434,850 | 907,810 | 1,124,569 | 1,325,671 | 14.72% |  |  |  |  |  |  |
| ஹவாய்-பசிபிக் பூர்வகுடிகள் | x | x | 23,265 | 22,464 | 0.20% |  |  |  |  |  |  |
| பிற இனத்தவர்கள் | 48,467 | 21,327 | 19,935 | 25,367 | 0.59% |  |  |  |  |  |  |
| கலப்பின இனத்தவர்கள் | x | x | 222,661 | 194,921 | 3.13% |  |  |  |  |  |  |
| எசுப்பானியர் மற்றும் லத்தீன் அமெரிக்கர்கள் (எந்த இனத்தவராக இருந்தாலும்) | 2,066,103 | 3,351,242 | 4,242,213 | 4,687,889 | 47.98% |  |  |  |  |  |  |
| **மொத்தம்** | **7,477,503** | **8,863,164** | **9,519,338** | **9,818,605** | *10,014,009 *' | **100.00%** | **100.00%** | **100.00%** | **100.00%** | *100.00%*' | } |
# வேளார்

**வேளார்** (*Velar*) எனப்படுவோர் ஒரு தமிழ்க் கைவினைஞர் சாதியாகும். இவர்கள் தமிழ்நாட்டில் பாரம்பரியமாக மட்பாண்டங்கள் செய்து, அதை வணிகம் செய்து வந்தனர். இவர்கள் அதிகாரப்பூர்வமாக குலாலா அல்லது வேளார் என வகைப்படுத்தப்படுகின்றனர். இவர்கள் இதர பிற்படுத்தப்பட்ட வகுப்பைச் சேர்ந்தவர்கள்.  
இவர்கள் தமிழக அரசின் இடஒதுக்கீட்டுப் பட்டியலில், மிகவும் பிற்படுத்தப்பட்டோர் பட்டியலில் உள்ளனர்.
# வேளார்

## வரலாறு

வேளார்கள் என்பவர்கள், பிரம்மாவின் மகனான குலாலனின் மூன்று மகன்களின் வழித்தோன்றல்கள். குலாலனை தினமும் படைக்கவும், அழிக்கவும் அனுமதிக்குமாறு பிரம்மாவிடம் பிரார்த்தனை செய்தார், அதனால் பிரம்மா அவரை ஒரு குயவனாக ஆக்கினார்.
# வேளார்

## பட்டங்கள்

இவர்கள் கூட்டம் அல்லது குலம் அடிப்படையில் ஏராளமான குலங்களாகப் பிரிக்கப்பட்டுள்ளனர்.  
வடதமிழ்நாடு மற்றும் கொங்குப் பகுதிகளில் தமிழ் பேசும் சில வேளார்கள், உடையார் என்ற பட்டத்தைப் பயன்படுத்துகின்றனர். மேலும் தென்தமிழ்நாட்டில் தெலுங்கு பேசும் கும்மாரர்கள், செட்டியார் என்ற பட்டத்தைப் பயன்படுத்துகின்றனர். அவர்கள் பழைய ஆந்திரப் பகுதியிலிருந்து, தமிழ்நாட்டின் தெற்குப் பகுதியில் சமீபத்தில் குடியேறியவர்கள்.
# ஆகாசு சென்குப்தா

**ஆகாசு சென்குப்தா** (*Akash Sengupta*) இந்தியாவைச் சேர்ந்த துடுப்பாட்ட வீரராவார். 2000ஆம் ஆண்டு அக்டோபர் மாதம் 26ஆம் தேதியன்று இவர் பிறந்தார். 2021–22 ஆண்டுகளுக்கான சையத் முசுடாக் அலி கோப்பை போட்டியில் அசாம் அணிக்காக 2021ஆம் ஆண்டு நவம்பர் மாதம் 9 ஆம் தேதியன்று இருபது20 போட்டியில் அறிமுகமானார். 2022ஆம் ஆண்டு திசம்பர் மாதம் 13 ஆம் தேதியன்று சவுராசுடிரா அணிக்கு எதிராக 2022–23 இரஞ்சி கோப்பை போட்டியில் அசாம் அணிக்காக முதல் தரப் போட்டியில் அறிமுகமானார்.
# சேர்காடீ சட்டமன்றத் தொகுதி

**சேர்காடீ சட்டமன்றத் தொகுதி** *(Sherghati Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கயா மாவட்டத்தில் அமைந்துள்ளது. சேர்காடீ, கயா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சேர்காடீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | செயராம் கிரி | இந்திய தேசிய காங்கிரசு</br> |  |
| 2010 | வினோத் பிரசாத் யாதவ் | rowspan=2 | ஐக்கிய ஜனதா தளம் |
| 2015 |  |  |  |
| 2020 | மஞ்சு அகர்வால் | இராச்டிரிய ஜனதா தளம் | } |
# காளி அலாவுதீன்

**காளி அலாவுதீன்** (*Kali Alaudeen*) இந்தியாவைச் சேர்ந்த கால்பந்தாட்ட வீரராவார். 1984ஆம் ஆண்டு சனவரி மாதம் 13ஆம் தேதியன்று பிறந்தார். தற்பொழுது கால்பந்து விளையாட்டுப் பயிற்சியாளராக உள்ளார்.
# காளி அலாவுதீன்

## தொழில்

காளி அலாவுதீன் தமிழ்நாட்டின் தூத்துக்குடி மாவட்டத்திலுள்ள காயல்பட்டணத்தில் பிறந்தார். தனது விளையாட்டு வாழ்க்கையின் பெரும்பகுதியை மும்பையில் கழித்தார். மகிந்திரா யுனைடெட், ஏர் இந்தியா, மும்பை டைகர்சு மற்றும் மும்பை கால்பந்தாட்ட அணிகளுக்காக கால்பந்து விளையாடினார். கோவாவில் சல்கோகருடன் ஒரு கால்பந்தாட்டப் போட்டி பருவத்தையும் கழித்தார்.  
2016ஆம் ஆண்டு பிப்ரவரி மாதத்தில் 2015–16 சந்தோசு கோப்பை போட்டியில் பங்கேற்ற தமிழ்நாடு அணியின் தலைவராக அலாவுதீன் நியமிக்கப்பட்டார். தனது அணியை அரையிறுதி வரைக்கும் அழைத்துச் சென்றார். அரை இறுதிப்போட்டியில் மகாராட்டிராவிடம் 0–1 என்ற கணக்கில் தமிழ்நாடு அணி தோல்வியடைந்தது.
# காளி அலாவுதீன்

## பயிற்சியாளராக

தனது விளையாட்டு வாழ்க்கையிலிருந்து ஓய்வு பெற்ற பிறகு, 2018–19 சந்தோசு கோப்பை கால்பந்தாட்டப் போட்டி பிரச்சாரத்திற்காக அலாவுதீன் தமிழ்நாட்டின் உதவி பயிற்சியாளராக நியமிக்கப்பட்டார். சில மாதங்களுக்குப் பிறகு, சென்னையின் பி அணியின் தலைமை பயிற்சியாளராக நியமிக்கப்பட்டார்.
# காளி அலாவுதீன்

## மேலாளர் புள்ளிவிவரம்

2019ஆம் ஆண்டு முதல் சென்னையின் பி காற்பந்தாட்ட அணிக்கான மேலாளராக 6 ஆட்டங்களுக்கு இருந்த இவர் ஒரு வெற்றி, மூன்று சமன், 2 தோல்வி என்ற புள்ளிகள் கணக்கில் அணியை நிர்வகித்துள்ளார். இவரது வெற்றி சதவீதம் 16.67 ஆகும்.
# இராசீவ் காந்தி தேசிய இணைய சட்ட நிறுவனம்

**இராசீவ் காந்தி தேசிய இணைய சட்ட நிறுவனம்** (*Rajiv Gandhi National Cyber Law Center*), என்பது மத்தியப்பிரதேசத்தின் தலைநகரான போபாலில், 2006ஆம் ஆண்டு இந்திய அரசின் மனிதவள மேம்பாட்டு அமைச்சகத்தால் நிறுவப்பட்டது. இந்த நிறுவனம், வழக்கமான, தொலைதூரக் கற்றல் முறை மூலம் இணையவழியின் பல்வேறு தொழில்நுட்ப-சட்ட அம்சங்கள் தொடர்பான புதிய, முக்கியமான சிக்கல்களை கையாள்கிறது. இந்த நிறுவனம் போபாலில் உள்ளதேசிய சட்ட நிறுவன பல்கலைக்கழகத்தின் ஒரு அங்கமாகச் செயல்பட்டது. இது இணையச் சட்டத் துறையில் முதுநிலை படிப்புகளை வழங்குகிறது. அதாவது சைபர் சட்டத்தில் முதுகலை பட்டயம், சைபர் சட்டம் மற்றும் தகவல் பாதுகாப்பில் முதுநிலை அறிவியல் கல்வியினை வழங்குகிறது.
# இராசீவ் காந்தி தேசிய இணைய சட்ட நிறுவனம்

## உள்கட்டமைப்பு

இராசீவ் காந்தி தேசிய இணைய சட்ட நிறுவனம் போபாலின் புறநகர் நகரத்தில் உள்ள தேசிய சட்ட நிறுவனப் பல்கலைக்கழகத்தின் வளாகத்தில் உள்ளது.
# இராசீவ் காந்தி தேசிய இணைய சட்ட நிறுவனம்

## நூலகம்

கியான் மந்திர் நூலகம் செப்டம்பர் 19, 2005 அன்று மாண்புமிகு மனிதவள மேம்பாட்டு அமைச்சர் அர்ஜுன் சிங்கால் திறந்து வைக்கப்பட்டது.
# பொமோனா, கலிபோர்னியா

**பொமோனா** (*Pomona*), அமெரிக்க ஐக்கிய நாட்டின் கலிபோர்னியா மாநிலத்தில் தெற்கு கலிபோர்னியா பிரதேசத்தில் அமைந்த லாஸ் ஏஞ்சலஸ் கவுண்டியின் கிழக்கில் பொமோனா பள்ளத்தாக்கில் அமைந்த நகராட்சியுடன் கூடிய நகரம் ஆகும். இது லாஸ் ஏஞ்சலஸ் நகரத்திற்கு கிழக்கே 29.7மைல் தொலைவில் உள்ளது.  
2020ஆம் ஆண்டின் கணக்கெடுப்பின்படி பொமோனா நகரத்தின் மக்கள் தொகை 1,51,713 ஆகும். கலிபோர்னியா மாநில பாலிடெக்னிக் பல்கலைகழகத்தின் முதன்மை வளாகத்தின் ஒரு பகுதி பொமோனோ நகரத்தில் அமைந்துள்ளது.
# பொமோனா, கலிபோர்னியா

## சிறப்பு

பொமோனா நகரத்திற்கு அருகில் உள்ள ஃபேர்பிளக்ஸ் திடலில் 2028 கோடைக்கால ஒலிம்பிக் விளையாட்டுப் போட்டிகள் மற்றும் 2028 கோடைக்கால ஒலிம்பிக் துடுப்பாட்டப் போட்டிகள் சூலை 2028ஆம் ஆண்டில் நடைபெறவுள்ளது.
# பொமோனா, கலிபோர்னியா

## மக்கள் தொகை வளர்ச்சி

- 1890= 3634
- 1900= 5526
- 1910= 10207
- 1920= 13505
- 1930= 20804
- 1940= 23539
- 1950= 35405
- 1960= 67157
- 1970= 87384
- 1980= 92742
- 1990= 131723
- 2000= 149473
- 2010= 149058
- 2020= 151713
# பொமோனா, கலிபோர்னியா

## மக்கள் தொகை வளர்ச்சி

### மக்கள் தொகை பரம்பல்

2020ஆம் ஆண்டின் கணக்கெடுப்பின்படி, பொமோனா மாநகரத்தின் மக்கள் தொகை 1,51,713 ஆகும். இதன் மக்கள் தொகையில் 97.3% பேர் 42,050 குடியிருப்புகள் கொண்டுள்ளனர். இதன் மக்கள் தொகையில் வெள்ளை அமெரிக்கர்கள் 21.0%, ஆசிய-அமெரிக்கர்கள் 10.7%, ஆபிரிக்க அமெரிக்கர்கள் ஆப்பிரிக்க-5.8%, பூர்வகுடி அமெரிக்கர்கள் 2.3%, பசிபிக் தீவு மக்கள் 0.2%, பிற இனத்தவர்கள் 41.3%, இரண்டுக்கும் மேற்பட்ட கலப்பினத்தவர்கள் 18.7% வீதம் வாழ்கின்றனர்.
இதன் மக்கள் தொகையில் ஹிஸ்பானிக் மற்றும் லத்தீன் அமெரிக்கர்கள் 71.2% மக்கள் வாழ்கின்றனர்.இதன் மக்கள் தொகையில் 18 வயதிற்குட்பட்ட குழந்தைகள் 42.0% வீதம் உள்ளனர்.
# பொமோனா, கலிபோர்னியா

## மக்கள் தொகை வளர்ச்சி

### வீடற்றவர்கள்

2022ஆம் ஆண்டில் பெமொனா நகர வீடற்றவர்கள் நீதிமன்றம், 716 பேர் வீடற்றவர்களாக அறிவித்துள்ளது.
# பொமோனா, கலிபோர்னியா

## மக்கள் தொகை வளர்ச்சி

### தட்ப வெப்பம்

பொமோனா நகரத்தின் தட்ப வெப்பம் நடுநிலக்கடல் சார் வானிலை மற்றும் கோப்பென் காலநிலை வகைப்பாடு கொண்டது.கோடைக்காலத்தில் கடும் வெப்பமும், வறண்ட வானிலையும் கொண்டது. குளிர்காலத்தில் மிதமான குளிரும் கொண்டது. சூன் முதல் செப்டம்பர் வரையான மாதங்களில் மட்டும் மிகக்குறைவான அளவில் மழை பெய்யும்.  
திருவிழா]]
# பொமோனா, கலிபோர்னியா

## இதனையும் காண்க

- 2028 கோடைக்கால ஒலிம்பிக் விளையாட்டுப் போட்டிகள்
- 2028 கோடைக்கால ஒலிம்பிக் துடுப்பாட்டப் போட்டிகள்
# இரா. அகிலன்

**இரா. அகிலன்** (R. Akilan) என்பவர் சென்னையில் உள்ள செம்மொழித் தமிழாய்வு மத்திய நிறுவனத்தின் நிரலாளர் ஆவார். இவர் 2023 ஆம் ஆண்டிற்கான தமிழ்நாடு அரசின் முதலமைச்சர் கணினித் தமிழ் விருதினைப் பெற்றவராவார்.
# இரா. அகிலன்

## கணினித் தமிழ்

இவர் தஞ்சாவூர் மாவட்டம் பேராவூரணியில் பிறந்து, பாரதியார் பல்கலைக்கழகத்தில் கணினி அறிவியல் துறையில் “சங்க இலக்கியங்களுக்கான விதிகளின் அடிப்படையில் உருபனியல் பகுப்பாய்வி” என்னும் தலைப்பில் ஆய்வு செய்து முனைவர் பட்டம் பெற்றவராவார். இவர் தரவக உருவாக்கம், மொழித் தொழில்நுட்பம், சங்க இலக்கியத் தரவகம், கணினி மொழியியல், தொழில்நுட்ப அகராதி, தரவக மொழியியல், தமிழ்கணினி ஆகிய தளங்களில் ஆய்வு செய்து வருகிறார். இவர் தமிழ் இணையக் கழகத்தின் செயற்குழு உறுப்பினராகவும் உள்ளார்.
# இரா. அகிலன்

## வெளியீடுகள்

இவர் 20க்கு மேற்பட்ட தேசிய மற்றும் சர்வதேச அளவிலான பல கருத்தரங்குகளில் கணினித் தமிழ், இயற்கை மொழி ஆய்வில் செம்மொழித் தமிழ் குறித்து ஆய்வுகளை குறித்த ஆய்வுக் கட்டுரைகளை வழங்கியுள்ளார். பல பன்னாட்டு ஆய்விதழ்களிலும் கணினியில் செவ்வியல் தமிழ் குறித்த கட்டுரைகளை எழுதியுள்ளார். கைபேசிக் கலைச்சொல் அகராதி, ரீசண்ட் டிரெண்ட்ஸ் இன் லாங்குவேஜ் அண்டு லிட்டரேச்சர்(ஆங்கிலம்) ஆகிய நூல்கள்களை எழுதியுள்ளார்
# இரா. அகிலன்

## விருதுகள்

1. *சங்க இலக்கிய உருபனியியல் பகுப்பான்* மென்பொருளுக்காக 2023-ஆம் ஆண்டின் தமிழ்நாடு அரசின் முதலமைச்சர் கணினித் தமிழ் விருது
1. 2022 - ஆம் ஆண்டில் மதுரை காமராசர் பல்கலைக்கழகத்தில் நடைபெற்ற தமிழ் இணைய மாநாட்டில் தமிழ் இணையக் கழகம் வழங்கிய கணினித் தமிழ் ஆய்வாளர் 2022 விருது
1. கைபேசிக் கலைச்சொல் அகராதி நூலுக்கான தமிழ்நாடு அரசின் சிறந்த நூலாசிரியர் விருது (2018)
# இமாம்கஞ்ச் சட்டமன்றத் தொகுதி

**இமாம்கஞ்ச் சட்டமன்றத் தொகுதி** *(Imamganj Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கயா மாவட்டத்தில் அமைந்துள்ளது. இமாம்கஞ்ச், அவுரங்காபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இமாம்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அவதேசுவர் ராம் | இந்திய தேசிய காங்கிரசு</br> |  |
| 1977 | ஈஸ்வர் தாசு | ஜனதா கட்சி</br> |  |
| 1980 | சிறீ சந்த் சிங் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | உதய் நரேன் சவுத்ரி | ஜனதா கட்சி</br> |  |
| 1995 | ராம் சுவரூப் பாசுவான் | rowspan=2 | சமதா கட்சி |
| 2000 | உதய் நரேன் சவுத்ரி |  |  |
| 2005 பிப் | rowspan=3 | ஐக்கிய ஜனதா தளம் |  |
| 2005 அக் |  |  |  |
| 2010 |  |  |  |
| 2015 | ஜீதன் ராம் மாஞ்சி | rowspan=2 | இந்துசுதானி அவாம் மோர்ச்சா |
| 2020 |  |  |  |
# ஃபேர்பிளக்ஸ்

**ஃபேர்பிளக்ஸ்** (*Fairplex*), ஐக்கிய் அமெரிக்காவின் கலிபோர்னியா மாநிலத்தின் தெற்கு கலிபோர்னியா பிரதேசத்தில் அமைந்த லாஸ் ஏஞ்சலஸ் கவுண்டியில் அமைந்த பொமோனா நகரத்தின் நாட்டுப்புறத் திருவிழா ஆண்டுதோறும் மே மாதத்தில் நடைபெறும் பரந்து விரிந்த திடல் ஆகும்.இது லாஸ் ஏஞ்சலஸ் நகரத்திற்கு கிழக்கே 28.5 மைல் தொலைவில் உள்ளது.
# ஃபேர்பிளக்ஸ்

## சிறப்பு

ஃபேர்பிளக்ஸ் திடலில் 2028 கோடைக்கால ஒலிம்பிக் விளையாட்டுப் போட்டிகள் மற்றும் 2028 கோடைக்கால ஒலிம்பிக் துடுப்பாட்டப் போட்டிகள் சூலை 2028ஆம் ஆண்டில் நடைபெறவுள்ளது.
# உ. பலராமன்

**உ. பலராமன்** (*U. Baluraman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் தண்டையார்பேட்டை பகுதியினைச் சேர்ந்தவர். பள்ளிக் கல்வியினை முடித்துள்ள பலராமன் இந்திய தேசிய காங்கிரசு கட்சியினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூங்கா நகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.